მარი კონდო

მარი კონდო ( დ. 9 ოქტომბერი, 1984) — იაპონელი ორგანიზების კონსულტანტი, ავტორი და ტელეწამყვანი.

კონდომ დალაგებაზე ოთხი წიგნი დაწერა, რომლებიც ჯამში მილიონობით ეგზემპლარად გაიყიდა მთელ მსოფლიოში. მისი წიგნები თარგმნილია იაპონურიდან რამდენიმე ენაზე, და მისი წიგნი „დალაგებულ ცხოვრებაზე გარდამტეხი ჯადოსნობა“ (The Life-Changing Magic of Tidying Up) (2011) გამოქვეყნებულია 30-ზე მეტ ქვეყანაში . ის ბესტსელერი იყო იაპონიასა და ევროპაში, ხოლო ამერიკის შეერთებულ შტატებში გამოიცა 2014 წელს.

2015 წელს კონდო TIME-ის მიერ შედგენილ მსოფლიოს 100 ყველაზე გავლენიან ადამიანს შორის დაასახელეს.

ამერიკის შეერთებულ შტატებსა და დიდ ბრიტანეთში კონდოსა და მისი მეთოდების პოპულარობა მნიშვნელოვნად გაიზარდა 2019 წელს გამოსული Netflix-ის სერიალის Tidying Up with Marie Kondo წარმატების წყალობით. აღნიშნულმა შოუმ მას მოუტანა Primetime Emmy Award-ის ნომინაცია რეალითი ან საკონკურსო პროგრამის საუკეთესო წამყვანის კატეგორიაში. იმავე წელს კონდომ გახსნა ონლაინ მაღაზია სახელწოდებით KonMari. 2021 წლის აგვისტოში Netflix-მა გამოსცა სერიალის გაგრძელება Sparking Joy with Marie Kondo.

ცხოვრება
ადრეული ცხოვრება

კონდო დაიბადა 1984 წლის 9 ოქტომბერს, ოსაკაში, იაპონიაში. მას ჰყავს უფროსი ძმა და უმცროსი და.

კონდოს თქმით, სისუფთავისადმი მისი ინტერესის ფორმირება ხუთი წლის ასაკში დაიწყო, როდესაც ტოკიოში ფენ-შუი ტრენდული გახდა, იაპონიაში მის ანალოგს ფუსუი ეწოდება. მისი დედა იყენებდა ამ მეთოდს , თუმცა კონდოს თვალით მისი სახლი მაინც არ იყო საკმარისად სუფთა, რათა ფენ-შუის ეფექტი ჰქონოდა.

ამ მიზეზით, კონდომ უკვე ამ ასაკში დაიწყო დალაგების პროცესის განხორციელება, რათა დედას დახმარებოდა.

300px|მინი|კონდო 2015 წელს, ირლანდიის ქალაქ დუბლინში გამართულ Sportsfile Web Summit-ზე

განათლება და კარიერა

კონდო სწავლობდა ჩუოს რაიონის ჰისამაცუს დაწყებით სკოლაში. შემდეგ კი გააგრძელა სწავლა ტოკიოს მინატოს რაიონში, მითას უბანში მდებარე კერძო კვაკერულ სკოლაში Friends Girls Junior & Senior High School.

საბაზო სკოლაში კონდო იპარებოდა საკლასო ოთახში, რათა წიგნის თაროები დაელაგებინა, მაშინ როცა მისი თანაკლასელები ფიზკულტურის გაკვეთილზე თამაშობდნენ.
ყოველ ჯერზე, როცა საკლასო პოზიციებზე ნომინაციები ტარდებოდა, კონდო არასდროს ირჩევდა კლასის წარმომადგენლობას ან ცხოველების მომვლელის როლს. მის სურვილს მხოლოდ ერთი რამ წარმოადგენდა წიგნის თაროების მმართველი ყოფილიყო, რათა დალაგება გაეგრძელებინა.

ის ამბობს, რომ ერთ დღეს დალაგების პროცესში გონება დაკარგა:
„შეპყრობილი ვიყავი იმით, რა შეიძლებოდა გადამეყარა. ერთ დღეს, რაღაცნაირი ნერვული შემოტევა მქონდა და გონება დავკარგე. ორი საათის განმავლობაში უგონოდ ვიწექი. როცა გამოვფხიზლდი, თითქოს სასუფევლის ღმერთის მსგავსი იდუმალი ხმა გავიგონე, რომელიც მირჩევდა, უფრო ყურადღებით შემეხედა ჩემი ნივთებისთვის, და მაშინ გავიაზრე ჩემი შეცდომა: მე მხოლოდ იმ ნივთებზე ვიყავი ორიენტირებული, რისი გადაყრაც შეიძლებოდა. სინამდვილეში კი უნდა მეპოვა ის, რაც მინდოდა დამეტოვებინა. უნდა ამომერჩია ის რაც მახარებდა აი, სწორედ ეს არის დალაგების ჭეშმარიტი არსი.“

კონდომ საკუთარი ორგანიზების საკონსულტაციო ბიზნესი დააარსა 19 წლის ასაკში, როდესაც ტოკიოს ქრისტიან ქალთა უნივერსიტეტში სოციოლოგიას სწავლობდა. საბაკალავრო კურსის ბოლო წელს მან დაწერა თავისი ნაშრომი, სახელწოდებით:
„დალაგება გენდერის პერსპექტივიდან“.

კონდომ ხუთი წელი იმსახურა შინტოისტურ ტაძარში მსახურ ქალად.

KonMari-ის მეთოდი
კონდოს ორგანიზების მეთოდი ცნობილია როგორც KonMari მეთოდი. ის გულისხმობს ადამიანის ყველა ნივთის შეკრებას — ერთი კატეგორიის ფარგლებში ერთდროულად,
შემდეგ კი დატოვებას მხოლოდ იმ საგნების, რომლებიც იწვევენ „მხიარულ განცდას“ (იაპონურად: ときめく tokimeku — რაც ითარგმნება როგორც "გული აგიფეთქდეს", "გაგიფრიალდეს", ან "გაგიფანცქალდეს") . ამის შემდეგ, თითოეულ ნივთს განესაზღვრება მუდმივი ადგილი — სადაც ის უნდა ინახებოდეს. კონდო გვირჩევს, დალაგების პროცესი დავიწყოთ იმით, რომ სწრაფად და მთლიანად მოვიშოროთ ყველა ის ნივთი, რომელიც სიხარულს არ გვგვრის.

მისი ფილოსოფიის მიხედვით, ამგვარი მიდგომა გვეხმარება დააფასოთ თითოეული ნივთის სარგებლიანობა და ამავე დროს უკეთ გავიცნოთ საკუთარი თავი — რაც შემდგომში გადაწყვეტილების მიღებას ამარტივებს: რა დავიტოვოთ და რისგან გავთავისუფლდეთ .

კონდოს რეკომენდაციით, დალაგება უნდა მოხდეს ნივთების კატეგორიების მიხედვით, და არა მათი მდებარეობის მიხედვით.
მაგალითად, პირველ რიგში უნდა შევაგროვოთ სახლში არსებული ყველა ტანსაცმელი, მოვაგროვოთ ერთ ადგილას, შევაფასოთ — იწვევს თუ არა tokimeku-ს (სიხარულის გრძნობა), და გადავდოთ ან გადავყაროთ ის, რაც არ გვჭირდება. შემდეგი კატეგორიებია:წიგნები, ქაღალდები, სხვადასხვა წვრილმანები და მოგონებების საგნები.

KonMari მეთოდის კიდევ ერთი ძირითადი პრინციპია: თითოეულ ნივთს უნდა ჰქონდეს განსაზღვრული ადგილი სახლში — და ის ყოველთვის იმ ადგილას უნდა ინახებოდეს.

კონდო აღნიშნავს, რომ მისი მეთოდი ნაწილობრივ შინტოს რელიგიიდან არის შთაგონებული. შინტოში წრფელი და სწორად დალაგება შეიძლება განიხილებოდეს როგორც სულიერი პრაქტიკა, რომელიც ფოკუსირებულია ნივთების ენერგიაზე ან ღვთიური სულის (კამი) მნიშვნელობაზე და სწორი ცხოვრების გზაზე (კანაგანარა). იმის დაფასება, რაც გაქვს; ნივთების ისე მოპყრობა, რომ ისინი არ იყოს უბრალოდ უსარგებლო საგნები, არამედ ფასეულობები, მიუხედავად მათი მატერიალური ღირებულებისა; და ნივთების ისე დალაგება, რომ თითოეული მათგანი განსაკუთრებული მნიშვნელობით აღიჭურვოს — ეს არის შინტოს ცხოვრების ძირითადი პრინციპები</blockquote>.

მედია გამოჩენები
2013 წელს გადაიღეს ორ ნაწილად გადაცემული სატელევიზიო დრამატიზაცია, რომელიც კონდოს და მისი საქმიანობის შესახებ არის, სახელწოდებით 人生がときめく片づけの魔法 (Jinsei ga Tokimeku Katazuke no Mahō). 
კონდო ასევე გამოდიოდა ლექციებზე და ჩნდებოდა ტელევიზიაში. მან გამოუშვა ვიდეოსერია, სადაც ასწავლის „იდეალური გარეგნობისთვის საუკეთესო სარეცხი ტექნიკას“.

2019 წლის 1 იანვარს Netflix-მა გამოსცა სერიალი Tidying Up with Marie Kondo . სერიალში კონდო სტუმრობს ამერიკელ ოჯახებს, რომლებიც ქაოსში არიან, და ეხმარება მათ სახლის დალაგებაში თავისი KonMari მეთოდის გამოყენებით. Netflix-ის სერიალის გამოსვლის შემდეგ, კონდო ინტერნეტში გახდა სხვადასხვა მიმის თემა. მისი ფრაზის „I love mess“ მოკლე ვიდეოკლიპი მოხვდა Time-ის 2019 წლის საუკეთესო 10 მიმის სიაში A clip of her saying "I love mess" included on ''''s list of the ten best memes of 2019..

2021 წლის აგვისტოში კონდომ გამოუშვა Netflix-ისთვის სერიალის გაგრძელება სახელწოდებით Sparking Joy with Marie Kondo, რომელიც მსგავსია Tidying Up with Marie Kondo-ს.

პირადი ცხოვრება
კონდო დაქორწინდა კავახარა ტაკუმიზე 2012 წელს. როდესაც ისინი შეხვდნენ ერთმანეთს, კავახარა ოსაკაში ერთ-ერთ კომპანიაში გაყიდვების მხარდაჭერისა და მარკეტინგის სფეროში მუშაობდა. კონდოს კარიერის დამკვიდრების შემდეგ, მან დატოვა თავისი სამუშაო და გახდა კონდოს მენეჯერი, შემდეგ კი KonMari-Media, LLC-ის გენერალური დირექტორი. წყვილს ჰყავს ორი ქალიშვილი და ერთი ვაჟი .
ქორწინების შემდეგ ისინი ცხოვრობდნენ ტოკიოში.მოგვიანებით კი გადაინაცვლეს სან ფრანცისკოში და შემდეგ ლოს ანჯელესში.

მესამე ბავშვის დაბადების შემდეგ, კონდოს დალაგებისადმი მკაცრი მიდგომა ცოტა მოხალისდა, რათა შეექმნა მეტი სივრცე პირად პრიორიტეტებისთვის ამ ეტაპზე.

სქოლიო

კატეგორია:იაპონელები
კატეგორია:იაპონელი ქალები
კატეგორია:იაპონელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები